CELEX: 62015CN0390
Language: mt
Date: 2015-07-20 00:00:00
Title: Kawża C-390/15: Talba għal deċiżjoni preliminari mressqa mit-Trybunał Konstytucyjny (il-Polonja) fl-20 ta’ Lulju 2015 – Rzecznik Praw Obywatelskich (RPO)

19.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/6
            
         Talba għal deċiżjoni preliminari mressqa mit-Trybunał Konstytucyjny (il-Polonja) fl-20 ta’ Lulju 2015 – Rzecznik Praw Obywatelskich (RPO)
   (Kawża C-390/15)
   (2015/C 346/06)
   Lingwa tal-kawża: il-Pollakk
   
      Qorti tar-rinviju
   
   Trybunał Konstytucyjny
   
      Partijiet fil-kawża prinċipali
   
   
      Rikorrenti: Rzecznik Praw Obywatelskich (RPO) (Bürgerbeauftragter)
   
      Konvenuti: Marszałek Sejmu Rzeczypospolitej Polskiej, Prokurator Generalny
   
      Domandi preliminari
   
   
               1)
            
            
               Il-punt 6 tal-Anness III tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (1), fil-verżjoni emendata permezz tad-dispożizzjonijiet tad-Direttiva tal-Kunsill 2009/47/KE, tal-5 ta’ Mejju 2009, li temenda d-Direttiva 2006/112/KE dwar rati mnaqqsa tat-taxxa fuq il-valur miżjud (2), huwa invalidu għar-raġuni li l-proċedura leġiżlattiva kienet ivvizzjata bi ksur tal-forom proċedurali essenzjali minħabba li l-Parlament Ewropew ma ġiex ikkonsultat?
            
         
               2)
            
            
               L-Artikolu 98(2) tal-imsemmija Direttiva 2006/112, moqri flimkien mal-punt 6 tal-Anness III ta’ din l-istess direttiva, huwa invalidu għar-raġuni li jippreġudika l-prinċipju ta’ newtralità fiskali minħabba li jeskludi l-applikazzjoni tar-rati mnaqqsa tat-taxxa għall-kotba elettroniċi u għall-pubblikazzjonijiet elettroniċi l-oħra?
            
         
      (1)  ĠU L 347, p. 1.
   
      (2)  ĠU L 116, p. 18.